พอดีหนูเป็นไวรัสตับอักเสบบีชนิดเรื้อรัง ตรวจเจอมา3ปีแล้วค่ะ ตอนนี้ก็มีนัดพบแพทย์ทุกๆ3-4เดือน และทานยาต้านไวรัสอยู่ค่ะ หนูอยากทราบว่า1. ถ้าทานยาต่อไปเรื่อยๆมีโอกาสที่จะหายขาดมั้ยคะ2. หากจะทานอาหารเสริมร่วมด้วย ควรทานตัวไหนคะ3. ยาสมุนไพรตัวไหนบ้างคะที่ไม่ควรทาน4. การนอนหลับพักผ่อนน้อยมีผลต่อการทำงานของตับมั้ยคะ5. หากเจ็บป่วย มีไข้ ใช้ยาพารายาแก้ปวดทั่วไปได้มั้ยคะ เพราะหนูเคยถามแพทย์ที่รักษาแล้ว แพทย์บอกว่าทานได้ แต่หนูอ่านเจอในเน็ตบอกว่าทานไม่ได้ หนูเลยสับสนค่ะคำถามอาจจะเยอะหน่อยนะคะ เพราะหนูเคยถามแพทย์ที่โรงพยาบาลที่หนูรักษาอยู่ แต่ก็ได้คำตอบแบบคุมเครือ ไม่ชัดเจนค่ะ หนูขอรบกวนช่วยไขข้อสงสัยให้หนูหน่อยนะคะ ขอบค่ะ
สวัสดีค่ะ การเป็นไวรัสตับอักเสบบีที่เป็นเรื้อรัง ร่างกายกำจัดเชื้อออกไปไม่ได้ อาจทำให้มีตับอักเสบเรื้อรังจากโรคไวรัสตับอักเสบ และอาจทำให้มีตับแข็งและมะเร็งตับตามมาได้ หากพบปริมาณไวรัสมาก หรือค่าการทำงานของตับผิดปกติ จึงควรทำการรักษาด้วยยาต้านไวรัส และติดตามการทำงานของตับเป็นระยะไม่สามารถตอบได้แน่ชัดว่าจะหายขาดได้หรือไม่ ขึ้นกับบุคคลและปริมาณไวรัสร่วมกับความเสียหายของตับที่เกิดขึ้นไปแล้ว ไม่ควรทานอาหารเสริมหรือสมุนไพรทุกชนิดที่ไม่จำเป็นเพราะจะทำให้ตับทำงานหนักมากขึ้น การพักผ่อนให้เพียงพอมีความสำคัญ แต่การพักผ่อนน้อยไม่ได้มีผลเสียต่อตับโดยตรง สามารถรับประทานยาพาราเซตามอลเพื่อบรรเทาอาการปวดได้ โดยใช้ในปริมาณตามที่ฉลากกำหนด และไม่ควรใช้ติดต่อกันเกิน 5 วัน ถ้าอาการไม่ดีขึ้นควรไปพบแพทย์แนะนำพบแพทย์เพื่อติดตามอาการ ค่าการทำงานของตับ และอัลตราซาวน์หน้าท้องเป็นระยะเพื่อเฝ้าระวังภาวะตับแข็ง หากค่าไวรัสลดลงจนตรวจไม่เจอซักระยะหนึ่ง อาจจะค่อยๆมีการหยุดยาและเฝ้าระวังต่อไปค่ะ